**SVEUČILIŠTE U SPLITU**

**FILOZOFSKI FAKULTET**

**Poljička cesta 35**

**21000 Split**

**Privitak 3. Obrazloženje financijskog plana 2025-2027 godine**

**I OPĆI DIO**

**Sažetak djelokruga rada proračunskog korisnika**

Filozofski fakultet u Splitu djeluje kao visoko učilište u sastavu Sveučilišta u Splitu koji ustrojava i izvodi nastavu na prijediplomskoj, diplomskoj, integriranoj i poslijediplomskoj razini u znanstvenim područjima društvenih, humanističkih i interdisciplinarnih znanosti.

Filozofski fakultet u Splitu čine sljedeće ustrojbene jedinice:

- Odsjeci za:

* + [Hrvatski jezik i književnost](http://www.ffst.hr/odsjeci/hjik)
  + [Engleski jezik i književnost](http://www.ffst.hr/odsjeci/ejik)
  + [Talijanski jezik i književnost](http://www.ffst.hr/odsjeci/tjik)
  + [Povijest umjetnosti](http://www.ffst.hr/odsjeci/pu)
  + [Povijest](http://www.ffst.hr/odsjeci/povijest)
  + [Filozofiju](http://www.ffst.hr/odsjeci/filozofija)
  + [Sociologiju](http://www.ffst.hr/odsjeci/sociologija)
  + [Pedagogiju](http://www.ffst.hr/odsjeci/pedagogija)
  + [Učiteljski studij](http://www.ffst.hr/odsjeci/uciteljski)
  + Rani i p[redškolski odgoj](http://www.ffst.hr/odsjeci/predskolski) i obrazovanje
  + Njemački jezik i književnost
  + Psihologiju.

- Centri:

* [CIRCO](http://www.ffst.hr/centri/circo) - Centar za istraživanje i razvoj cjeloživotnog obrazovanja
* CEHAS - [Centar za hrvatske studije](http://www.ffst.hr/centri/centar_za_hrvatske_studije) u svijetu
* [Centar za savjetovanje](http://www.ffst.hr/centri/centar_za_savjetovanje) studenata
* Centar za planiranje i razvoj karijera
* Centar *Studia Mediterranea*
* Centar za lokalnu povijest i rodoslovlje
* Znanstveni centar „Berislav Žarnić“
* [Centar za integrativnu bioetiku](http://www.ffst.hr/centri/centar_za_integrativnu_bioetiku)
* Centar za komparativne i korejske studije
* Centar za nematerijalnu kulturnu baštinu
* Centar za strane jezike

- Stručne službe

* Knjižnica
* Administrativno-tehničke službe.

Fakultet većinu svoje djelatnosti ostvaruje u području visokog obrazovanja i znanosti. Rad u tim područjima većinski se financira iz sredstava državnog proračuna (85,19%). Ostatak se financira iz vlastitih prihoda (usluge obrazovanja na obrazovnim programima, cjeloživotnom obrazovanju, zakupu. prodaji knjiga) 2,12%, sufinanciranje cijene usluge (školarine i ostale naknade studenata iz redovnih studija i samofinancirajućih studija) 10,54%, sredstava Ostalih pomoći (Pomoći iz redovne djelatnosti i Pomoći iz EU projekata Sveučilišta u Splitu) 2,15%.

Djelatnost Fakulteta jest:

* obrazovanje studenata na prijediplomskom, diplomskom, integriranom i poslijediplomskom znanstvenom studiju u znanstvenim područjima društvenih, humanističkih i interdisciplinarnih znanosti u skladu sa Zakonom,
* izvođenje programa pedagoško – psihološko – didaktičko – metodičkog obrazovanja za polaznike koji su tijekom ranijeg školovanja stekli minimalno 180 ECTS bodova, a žele biti nastavnici,
* izvođenje programa za stjecanje pedagoških kompetencije za osposobljavanje strukovnih nastavnika/suradnika u nastavi,
* znanstveno-istraživačka djelatnost i stručni rad u područjima društvenih, humanističkih i interdisciplinarnih znanosti,
* izrada i provedba znanstvenih, istraživačkih i stručnih nacionalnih i međunarodnih projekata,
* organiziranje nacionalnih i međunarodnih znanstvenih, istraživačkih i stručnih skupova,
* provedba postupaka izbora u odgovarajuća zvanja u skladu sa Zakonom i drugim propisima,
* izvođenje programa stalnog stručnog usavršavanja polaznika iz područja društvenih, humanističkih i interdisciplinarnih znanosti u okviru koncepta cjeloživotnog obrazovanja i usavršavanja,
* tečajevi hrvatskog jezika za strance, programe upoznavanja hrvatske tradicije i kulture i provođenje ispita poznavanja hrvatskoga jezika za strance,
* nakladnička, izdavačka, bibliotečna i informatička djelatnost za potrebe nastavne, znanstvene, istraživačke i stručne djelatnosti Fakulteta,
* pružanje usluga trgovačkim društvima i drugim organizacijama kada to služi razvoju osnovne djelatnosti.

Sažetak računa prihoda i rashoda

|  |
| --- |
| **2025 god.** **2026. god.** **2027. god.** |
| Prihodi poslovanja 9.085.286 9.077.267 9.104.652 |
| Prihodi od nefinancijske imovine - - - |
| **Ukupno prihodi 9.085.286 9.077.267 9.104.652** |
|  |
| Rashodi poslovanja 9.278.907 9.241.185 9.252.362 |
| Rashodi za nefinancijsku imovinu 289.050 254.020 253.500 |
| **Ukupno rashodi** 9.567.957 9.495.205 9.505.862 |
| **Prijenos sredstava** iz prethodne godine 852.666 0 4563.203 |
| Prijenos sredstava u slijedeće razdoblje 0 -453.203 -51.993 |
| Neto financiranje 852.666 -453.203 401.210 |
| Viša / manjak+ neto financiranje 369.995 871.141 0 |

Ukupni prihodi za 2025. godinu planirani su u iznosu 9.085.286 €.

Ukupni rashodi za 2025. godinu planirani su u iznosu 9.567.957 €.

Od navedenog iznosa rashodi koji se financiranja iz prihoda iz proračuna iznose 80,78% ukupnih rashoda, 2,71% rashoda financirano je iz vlastitih sredstva, 13,94% iz prihoda za posebne namjene, 2,51% iz prihoda ostalih pomoći te 0,06% iz prihoda od donacija.

Limite i metodologiju planiranja za proračunske korisnike treće razine, razdjel 080, glava 08006 odredilo je Ministarstvo znanosti i obrazovanja, a konačne limite dostavilo nam je Sveučilište u Splitu.

**PRIJENOS SREDSTAVA IZ PRETHODNE I U SLJEDEĆU GODINU**

Predviđeni su prijenosi sredstava iz prethodne godine. Preneseni prihodi iz 2024. godine planirani su se utrošiti u 2025. i kasnije. Predviđen je utrošak i ostalih prenesenih sredstva u tokom 2026. i 2027. godine, tako da bi na kraju 2027. godine bio utrošen višak svih sredstava. Od većih investicijskih zahvata u 2025. planirano je uređenje prostorija u zgradi za što je planirano ulaganje u tuđu imovinu u iznosu od 110.000,00 € te nabavka nove računalne opreme za što će biti utrošeno 107.000,00 €.

Prijenos iz 2024. godine iznosi kako slijedi:

* Opći prihodi i primici 0,00 €
* Vlastita sredstva – 654.468,00 €
* Prihodi za ostale namjene – 148.860,00 €
* Ostale pomoći – 46.846,00 €
* Donacije – 2.492,00 €

**Ukupno – 852.666,00 €**

Zbog donošenja novog *Pravilnika o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva znanosti, obrazovanja i mladih* (NN 79/2024) i *Pravilnika o mjerilima i načinu korištenja namjenskih prihoda proračunskih korisnika iz nadležnosti Ministarstva znanosti, obrazovanja i mladih* (NN 79/2024) napravljen je drugačiji plan vlastitih i namjenskih sredstava u odnosu na prošle godine jer se samofinancirajući studiji (Psihologija na engleskom jeziku, RPOO i doktorski studij) sada nalaze u Prihodima za posebne namjene (izvor 43) a u prošlim godinama su se nalazili u vlastitim prihodima (izvor 31). Zbog toga će sredstava koja se planiraju potrošiti na plaće i dodatke na plaću većim dijelom podmiriti iz prihoda za posebne namjene, a manjim dijelom iz vlastitih sredstava (PPDMO, CEHAS, Razlikovni program, Provjera znanja hrvatskog jezika, zakup, prodaja knjiga,…). Zbog dodatnog angažmana zaposlenika Fakulteta po tim poslovima u redovnom radnom vremenu te zaposlenih radnika koji nisu u sustavu COP-a, redovne plaće i dodaci na plaću se podmiruju iz vlastitih i iz prihoda za posebne namjene (62.800,00 € iz vlastitih i 220.000,00 € iz prihoda za posebne namjene) ili kroz prekonormni rad nastavnog osoblja (10.500,00 € iz vlastitih sredstava i 136.000,00 € iz prihoda za posebne namjene).

**UKUPNE I DOSPJELE OBVEZE**

Ukupno stanje obveza na dan 30.06.2024. iznosilo je 813.930,51 €.

|  |  |  |  |
| --- | --- | --- | --- |
|  | Stanje obveza na dan 31.12.2023. € | Stanje obveza na dan 30.06.2024. € | 2024/2023 |
| Ukupne obveze | 773.482,92 | 813.930,51 | 105,23% |
| Dospjele obveze | 144.736,25 | 166.328,83 | 114,92% |

Ukupno stanje obveza na dan 30.06.2023. je povećano za 5,23% u odnosu na 31.12.2023, dok su dospjele obveze povećane za 14,92% najvećim dijelom zbog kašnjenja u plaćanju obveza prema Sveučilištu u Splitu koje su plaćene tijekom 10/2024.

Voditelj Financijsko računovodstvene službe Dekanica

Tomislav Milat, dipl. oec. Prof. dr. sc. Ina Reić Ercegovac